SL Uradni list Evropske unije C 234/2

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2006/C 234/02)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) ŠT. 510/2006

Vloga za registracijo po členu 5 in členu 17(2)

„BANON“

ES št.: FR/PDO/005/0290/7.5.2003

ZOP (X) ZGO ( )

Ta povzetek je zgolj informativne narave. Vsi zainteresirani se lahko s celotno specifikacijo seznanijo pri nacionalnih organih, navedenih v oddelku 1, ali pri službah Evropske komisije (1).

1. Pristojna služba države članice:

Naziv: Institut National des Appellations d'Origine Naslov: 51, rue d'Anjou F-75008 Paris Tel.: (33-1) 53 89 80 00 Telefaks: (33-1) 42 25 57 97 E-naslov: info@inao.gouv.fr

2. Vlagatelj:

Naziv: Syndicat Interprofessionnel de Défense et de Promotion du Banon Naslov: MRE — Route de la Durance F-04100 Manosque Tel.: (33-4) 92 87 47 55 Telefaks: (33-4) 92 72 73 13 E-naslov: frecapvincent@wanadoo.fr Sestava: producteurs/transformateurs ( X ) autres ( )

3. Vrsta proizvoda:

Skupina 1-3 – Siri

4. Specifikacija (povzetek zahtev iz člena 4(2))

4.1 Ime: „Banon“

4.2 Opis: Banon je mehki sir, proizveden iz surovega polnomastnega kozjega mleka. Pridobiva se s hitrim usirjenjem (siriščni koagulum). Zrel sir se povije (to pomeni, da se popolnoma prekrije z listi) v rjave naravne kostanjeve liste, ki so od 6-krat do 12-krat prevezani z naravno rafijo.

Po vsaj 15 dneh zorenja, od tega je 10 dni zorenja pod listi, sir Banon dobi homogeno, kremasto, mastno in prožno jedro. Njegova skorja pod listi je kremasto rumene barve. Premer sira z listi meri med 75 in 85 mm, njegova višina pa je od 20 do 30 mm. Po zorenju je neto masa sira Banon brez listov med 90 in 110 g.

Po celotnem sušenju sir vsebuje najmanj 40 g suhe snovi na 100 g sira in 40 g maščobe na 100 g sira.

4.3 Geografsko območje: Proizvodnja mleka, pridelava in zorenje sira potekajo na geografskem območju, ki obsega ozemlje naslednjih občin:

Departma Alpes-de-Haute-Provence (04):

Kanton BANON: Banon, L'Hospitalet, Montsalier, Redortiers, Revest-des-Brousses, Revest-du-Bion, La-Rochegiron, Saumane, Simiane-la-Rotonde

Kanton DIGNE: Digne-les-Bains

Kanton DIGNE Est: Marcoux

Kanton DIGNE Ouest: Aiglun, Barras, Le-Castellard-Melan, Le-Chaffaut-St-Jurson, Champtercier, Hautes-Duyes, Mallemoisson, Mirabeau, Thoard

Kanton FORCALQUIER: Dauphin, Forcalquier, Limans, Mane, Niozelles, Pierrerue, Saint-Maime, Saint-Michel-l'Observatoire, Sigonce; del občine: Villeneuve

Kanton LA-JAVIE: Archail, Beaujeu, Le-Brusquet, Draix, La-Javie

Kanton MANOSQUE: del občine: Manosque

Kanton MANOSQUE Nord: Saint-Martin-les-Eaux; del občine: Volx

Kanton MANOSQUE Sud: Montfuron, Pierrevert

Kanton LES-MEES: Le-Castellet, Entrevennes, Malijai, Puimichel; del občin: Les-Mees, Oraison

Kanton MEZEL: Beynes, Bras-d'Asse, Chateauredon, Estoublon, Mezel, Saint-Jeannet, Saint-Julien-d'Asse

Kanton LA-MOTTE-DU-CAIRE: Chateaufort, Clamensane, La-Motte-du-Caire, Nibles, Valernes

Kanton MOUSTIERS-SAINTE-MARIE: Moustiers-Sainte-Marie, St-Jurs

Kanton NOYERS-SUR-JABRON: Bevons, Chateauneuf-Miravail, Curel, Noyers-sur-Jabron Les-Omergues, Saint-Vincent-sur-Jabron, Valbelle

Kanton PEYRUIS: del občin: La-Brillanne, Ganagobie, Lurs, Peyruis

Kanton REILLANNE: Aubenas-les-Alpes, Cereste, Montjustin, Oppedette, Reillanne, Sainte-Croix-A-Lauze, Vacheres, Villemus

Kanton RIEZ: Allemagne-en-Provence, Esparron-de-Verdon, Montagnac-Montpezat, Puimoisson, Quinson, Riez, Roumoules, Sainte-Croix-de-Verdon, Saint-Laurent-du-Verdon

Kanton SAINT-ETIENNE-LES-ORGUES: Cruis, Fontienne, Lardiers, Mallefougasse-Auges, Montlaux, Ongles, Revest-Saint-Martin, Saint-Etienne-Les-Orgues

Kanton SISTERON: Entrepierres, Sisteron

Kanton VALENSOLE: Brunet, Saint-Martin-de-Brômes; del občin: Valensole, Greoux-les-Bains

Kanton VOLONNE: Aubignosc, Chateauneuf-Val-Saint-Donat, L'Escale, Peipin, Salignac, Sourribes, Volonne; del občin: Chateau-Arnoux-Saint-Auban, Montfort

Departma Hautes-Alpes (05)

Kanton LARAGNE-MONTEGLIN: Eyguians, Laragne-Monteglin

Kanton ORPIERRE: Etoile-Saint-Cyrice, Lagrand, Nossage-et-Benevent, Orpierre, Sainte-Colombe, Saleon, Trescleoux

Kanton RIBIERS: Barret-Le-Bas, Chateauneuf-de-Chabre, Eourres, Saint-Pierre-Avez, Salerans

Kanton ROSANS: Bruis, Chanousse, Montjay, Moydans, Ribeyret, Rosans, Saint-Andre-de-Rosans, Sainte-Marie, Sorbiers

Kanton SERRES: Le-Bersac, L'Epine, Mereuil, Montclus, Montmorin, Montrond, La-Piarre, Saint-Genis, Serres, Sigottier

Departma Vaucluse (84)

Kanton APT: Auribeau, Castellet, Gignac, Lagarde-d'Apt, Saignon, Saint-Martin-de-Castillon, Viens

Kanton BONNIEUX: Buoux, Sivergues

Kanton SAULT: Aurel, Monieux, Saint-Christol, Saint-Trinit, Sault

Departma Drôme (26)

Kanton BUIS-LES-BARONNIES: Rioms, La-Rochette-du-Buis, Saint-Auban-sur-l'Ouvèze

Kanton SEDERON: Aulan, Ballons, Barret-de-Lioure, Eygalayes, Ferrassieres, Izon-la-Bruisse, Laborel, Lachau, Mevouillon, Montauban-sur-l'Ouveze, Montbrun-les-Bains, Montfroc, Montguers, Reilhanette, Sederon, Vers-sur-Meouge, Villebois-les-Pins, Villefranche-le-Château

4.4 Dokazilo o poreklu: Vsak proizvajalec mleka, predelovalni obrat in obrat za zorenje mora izpolniti „izjavo o usposobljenosti“, ki jo evidentirajo službe I.N.A.O. in na podlagi katere lahko slednji opredeli vse izvajalce. Ti morajo pristojni službi I.N.A.O. dati na voljo evidence in katere koli druge dokumente, ki so potrebni za nadzor porekla, kakovosti in razmer za proizvodnjo mleka in sira. Na vsakem siru mora biti nalepka, ki zagotavlja spremljanje proizvoda.

V okviru nadzora nad značilnostmi proizvoda z označbo porekla se z analitičnim in organoleptičnim pregledom zagotovijo kakovost in tipične značilnosti pregledanih proizvodov.

4.5 Metoda pridobivanja: Mleko za proizvodnjo sira Banon mora priti izključno od koz pasem commune provencale, rove in alpine ali od križancev teh pasem. Sicer pa je povprečna proizvodnja črede omejena na 850 kg mleka na leto na kozo v laktaciji.

Krma koz temelji predvsem na paši na travnikih in/ali pašnikih. Takoj ko podnebne razmere in stanje vegetacije to omogočajo, so koze na travnikih in/ali pašnikih. Koze se morajo pasti najmanj 210 dni na leto, paša pa mora najmanj 4 mesece v letu sestavljati večino krme.

Krmna površina na kmetiji, dejansko namenjena kozji čredi, mora biti najmanj enaka 1 ha travnika za 8 koz in 1 ha pašnika za 2 kozi. Zaprta reja ali reja brez površine za gibanje je prepovedana.

Za delež krmil (suha krma in dodatki) v koritu in nakup krme zunaj območja veljajo letne in dnevne omejitve.

Mleko se mora na kmetiji zbirati vsak dan, pred zbiranjem pa se mora hraniti pri temperaturi 8 °C.

Uporabi se surovo polnomastno mleko, ki ima nestandardizirano vsebnost beljakovin in maščob.

Prepovedana je vsakršna fizična ali kemična obdelava mleka, razen filtriranja, namenjenega odstranitvi makroskopskih nečistoč, ohlajanja na pozitivno temperaturo zaradi konzerviranja, in ponovnega segrevanja mleka do največ 35 °C pred dodajanjem sirišča.

Razen dodajanja sirišča, mlečnih kultur, fermentov za zorenje ali soli (natrijevega klorida) je prepovedano vsakršno odvzemanje ali dodajanje temu mleku.

Sirišče se mleku dodaja pri temperaturi med 29 °C in 35 °C. Pri proizvodnji na kmetiji se sirišče doda najpozneje v 18 urah po prvi molži. Pri proizvodnji v mlekarnah se doda najpozneje v 4 urah po zadnji zbrani molži.

Razrez koaguluma poteka najpozneje v 2 urah po dodajanju sirišča. Koagulum se oblikuje ročno v odcejalnikih. V prvih 12 urah se sir obrne najmanj dvakrat. Odcejanje poteka pri najmanj 20 °C. Odstranitev iz kalupa se izvede od 24 do 48 ur po dajanju v kalupe. Sir se nato nasoli.

Zorenje poteka v dveh fazah: prvemu zorenju golega hlebca pred povijanjem, ki traja od 5 do 10 dni pri temperaturi najmanj 8 °C, sledi drugo zorenje po povijanju v kostanjeve liste, ki traja vsaj 10 dni pri temperaturi med 8 °C in 14 °C. Stopnja vlage mora biti večja od 80 %.

Pred povijanjem v kostanjeve liste se sir lahko namoči v žganju iz vina ali grozdnih tropin.

To dvojno zorenje, ki po dodajanju sirišča traja najmanj 15 dni, omogoči razvoj aromatičnih značilnosti sira.

Prelaganje koaguluma ali sira je prepovedano.

4.6 Povezava: Sir pod imenom „Banon“ nosi ime po občini BANON v departmaju Alpes-de-Haute-Provence.

Sir Banon se proizvaja na območju s slabo rodovitno zemljo in redkim rastlinstvom, ki je zaradi podlage ter suhega, sončnega in pozimi pogosto precej mrzlega provansalskega podnebja na srednji nadmorski višini zelo specifično (neobdelana, z grmičjem porasla zemlja). Težavno območje je najljubši kraj za kozo, ki tam dobi bistveni del svoje krme.

Takšno okolje je bilo povod za proizvodni sistem, ki temelji na pastirstvu, kar povečuje vrednost tega specifičnega okolja. Ker namreč zemlja s poljedelskega vidika ponuja malo možnosti, so ljudje poskušali kar najbolje izkoristiti borne naravne vire v okolici.

Tako je vsaka družina poleg prašiča in perutnine imela še nekaj koz, tako imenovanih „krav siromakov“, ki so bile koristne za proizvodnjo svežega mleka in sira. Sir se je najprej proizvajal za domačo uporabo, nato pa so njegov presežek prodajali na lokalnih tržnicah, zlasti v Banonu, križišču pomembnih oskrbovalnih poti ter sejmarskem in tržnem kraju. Sir iz Banona je precej hitro pridobil velik sloves, potrjen s številnimi pisnimi viri, ki segajo zlasti v 19. stoletje.

Po drugi svetovni vojni reja kozjih čred dobi poseben namen in proizvodnja je odtlej namenjena prodaji, presežek pa ostane za prehrano družine.

Sir Banon je izviren z dveh vidikov, in sicer kot sir, ki se proizvaja s hitrim usirjenjem (siriščni koagulum) in ki je zavit v rjave kostanjeve liste.

Sir Banon se že od nekdaj proizvaja po tehnologiji dodajanja sirišča. Ta proizvodna tehnologija je bila na tem območju vedno prisotna, dokaz za to pa so velike luknje v odcejalnikih, kar kaže, da gre za siriščni koagulum. Banon je eden redkih kozjih sirov, pri katerih se je ohranila ta tehnika.

Slednjo narekujejo podnebne razmere v regiji (visoka temperatura in suho okoliško podnebje preprečujeta ohlajevanje mleka in njegovo ohranitev na nizki temperaturi, da bi se omogočilo delovanje mlečnih kultur), zaradi katerih je potrebno hitro usirjenje mleka z velikim odmerkom sirišča, s čimer se prepreči vsakršno tveganje, da bi se mleko prehitro skisalo.

Tudi povijanje je tradicionalna tehnika, povezana s tem sirom. Gre za tehniko konzerviranja (dejavnik zaščite pred zrakom) in hkrati za tehniko zorenja (razvoj organoleptičnih značilnosti) sira. Z listi kostanja se sir obda zaradi njihove trdne strukture in taninskih lastnosti.

Tako je proizvodnja sira Banon lahko pokrila celotno prehrambeno leto in zlasti omogočila preživetje v zimskem zatišju, ko koze niso dajale mleka.

Proizvodni pogoji so bili tako določeni, da se zaščitijo območje in tradicionalne metode ter da se omogoči njihovo odražanje v proizvodu. Strategija oskrbovanja črede s krmo je še posebej prilagojena okolju in mu daje posebne značilnosti. Zlasti paša je tu na prvem mestu.

4.7 Nadzorni organ:

Naziv: Institut National des Appellations d'Origine Naslov: 51, rue d'Anjou F-75008 Paris Tel.: (33-1) 53 89 80 00 Telefaks: (33-1) 42 25 57 97 E-naslov: info@inao.gouv.fr Naziv: D.G.C.C.R.F. Naslov: 59, Bd V. Auriol F-75703 Paris CEDEX 13

4.8 Označevanje: Na vsakem siru pod registrirano označbo porekla „Banon“ mora biti ob prodaji posamična nalepka z navedbo naziva označbe porekla.

Nalepka na sirih mora vsebovati naziv označbe, izpisan s črkami, ki so po velikosti vsaj enake kateri koli drugi črki na nalepki, in navedbo „Appellation d'origine contrôlée“ (registrirana označba porekla) ali „AOC“.

Označevanje sira, ki je upravičen do registrirane označbe porekla, mora obvezno vsebovati dodan logotip z znakom „INAO“, navedbo „Appellation d'origine contrôlée“ (registrirana označba porekla) in naziv označbe.

4.9 Nacionalne zahteve: Odlok o registrirani označbi porekla „Banon“.

(1) Evropska komisija, Generalni direktorat za kmetijstvo in razvoj podeželja, Enota za politiko kakovosti kmetijskih proizvodov, B-1049 Bruselj.